भीषण गर्मी के साथ ही शहर सहित जिलेभर में पेयजल की किल्लत बढ़ गई है। इसके साथ ही 'जल माफिया' जिलेभर में पांव पसारने लगा है। तो दूसरी तरफ लोग अपने हलक तर करने के लिए टै्रक्टर-टैंकरों की मदद से पानी खरीदने को मजबूर है। लेकिन चांदी उगल रहे जल व्यवसाय ने एक और मर्ज को जन्म दे दिया है। कमाई बढ़ाने के फेर में टै्रक्टर चालकों ने कम समय में जलापूर्ति के लिए रफ्तार को इस कदर बढ़ा दिया है कि शहर की सड़कों पर सरपट दौड़ती मौत का अहसास होता है।